Skihopping under Vinter-OL 2018 – Normalbakke kvinner

Normalbakke for kvinner i skihopp i Vinter-OL i 2018 fant sted i Alpensia Jumping Park den 12. februar 2018.

Tittelforvarer var Carina Vogt og sølvmedaljevinneren fra OL i 2014, Daniela Iraschko-Stolz, hoppet begge i rennet. Ingen av dem nådde pallen denne gang.

Norske Maren Lundby, som hadde beste hopp i begge omgangene, tok gullet. Tyske Katharina Althaus tok sølv og Sara Takanashi fra Japan tok bronse. Siden dette bare var andre gang skihopping for kvinner var olympisk øvelse var dette de første olympiske medaljene for alle tre.

Resultater 
1. omgang startet 21:50 (lokal tid) og finaleomgangen ble avsluttet 23:47.

Referanser 

Skihopp under Vinter-OL 2018